CELEX: 62014CN0421
Language: el
Date: 2014-09-10 00:00:00
Title: Υπόθεση C-421/14: Αίτηση προδικαστικής αποφάσεως την οποία υπέβαλε το Juzgado de Primera Instancia n ° 2 de Santander (Ισπανία) στις 10 Σεπτεμβρίου 2014 — Banco Primus S.A. κατά Jesús Gutiérrez García

24.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 421/19
            
         Αίτηση προδικαστικής αποφάσεως την οποία υπέβαλε το Juzgado de Primera Instancia no 2 de Santander (Ισπανία) στις 10 Σεπτεμβρίου 2014 — Banco Primus S.A. κατά Jesús Gutiérrez García
   (Υπόθεση C-421/14)
   2014/C 421/28
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de Primera Instancia no 2 de Santander
   
      Διάδικοι στην υπόθεση της κύριας δίκης
   
   
      Επισπεύδουσα την αναγκαστική εκτέλεση: Banco Primus S.A.
   
      Καθού: Jesús Gutiérrez García
   
      Προδικαστικά ερωτήματα
   
   Πρώτο ερώτημα:
   
               1)
            
            
               Έχει η τέταρτη μεταβατική διάταξη του νόμου 1/2013 την έννοια ότι δεν αποτελεί εμπόδιο για την προστασία του καταναλωτή;
            
         
               2)
            
            
               Δυνάμει της οδηγίας 93/13/ΕΟΚ (1) του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, και ιδίως των άρθρων της 6, παράγραφος 1, και 7, παράγραφος 1, επιτρέπεται στον καταναλωτή, προς διασφάλιση της προστασίας των καταναλωτών και των χρηστών βάσει των αρχών της ισοδυναμίας και της αποτελεσματικότητας, να προσφύγει ενώπιον των δικαστηρίων επικαλούμενος την ύπαρξη καταχρηστικών ρητρών και μετά την προθεσμία που προβλέπεται προς τούτο στην εθνική διάταξη, με συνέπεια να οφείλει το εθνικό δικαστήριο να ελέγξει τις εν λόγω ρήτρες;
            
         
               3)
            
            
               Δυνάμει της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, και ιδίως των άρθρων της 6, παράγραφος 1, και 7, παράγραφος 1, οφείλει το εθνικό δικαστήριο, προς διασφάλιση της προστασίας των καταναλωτών και των χρηστών βάσει των αρχών της ισοδυναμίας και της αποτελεσματικότητας, να εξετάσει αυτεπαγγέλτως την ύπαρξη καταχρηστικής ρήτρας, συνάγοντας τα δέοντα συμπεράσματα, έστω και αν προηγουμένως είχε καταλήξει στο αντίθετο συμπέρασμα ή αν είχε αρνηθεί να προβεί στην εξέταση αυτή με απόφαση η οποία έχει καταστεί αμετάκλητη σύμφωνα με το εθνικό δικονομικό δίκαιο;
            
         Δεύτερο ερώτημα:
   
               4)
            
            
               Βάσει ποίων κριτηρίων δύναται η σχέση ποιότητας/τιμής να επηρεάσει τον έλεγχο της καταχρηστικότητας των μη ουσιωδών όρων της συμβάσεως; Πρέπει κατά τον εν λόγω έμμεσο έλεγχο τέτοιων όρων να λαμβάνονται υπόψη τα όρια των τιμών τα οποία επιβάλλονται με εθνικές νομοθετικές διατάξεις; Είναι δυνατόν συμφωνίες οι οποίες αυτές καθεαυτές είναι έγκυρες να χάνουν το κύρος τους εφόσον θεωρηθεί ότι [το] τίμημα της συναλλαγής [είναι] πολύ υψηλό [σε σχέση με το] σύνηθες τίμημα της αγοράς;
            
         Τρίτο ερώτημα:
   
               5)
            
            
               Για τους σκοπούς του άρθρου 4 της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές,: είναι δυνατόν να ληφθούν υπόψη περιστάσεις μεταγενέστερες της συνάψεως της συμβάσεως αν σε αυτό οδηγεί η εξέταση της εθνικής διατάξεως;
            
         Τέταρτο ερώτημα:
   
               6)
            
            
               Έχει το άρθρο 693, παράγραφος 2, του LEC [Ley de Enjuiciamiento Civil (Κώδικα Πολιτικής Δικονομίας)], όπως τροποποιήθηκε με τον νόμο 1/2013, την έννοια ότι δεν αποτελεί εμπόδιο στην προστασία των συμφερόντων του καταναλωτή;
            
         
               7)
            
            
               Δυνάμει της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, και ιδίως των άρθρων της 6, παράγραφος 1, και 7, παράγραφος 1, οφείλει το εθνικό δικαστήριο, προς διασφάλιση της προστασίας των καταναλωτών και των χρηστών βάσει των αρχών της ισοδυναμίας και της αποτελεσματικότητας, όταν κρίνει ως καταχρηστική μια ρήτρα περί πρόωρης λήξεως με καταγγελία, να θεωρεί τη ρήτρα αυτή ως μη τεθείσα με τις προκύπτουσες εξ αυτού συνέπειες, ακόμη και στην περίπτωση κατά την οποία ο επαγγελματίας ανέμεινε επί ένα ελάχιστο χρονικό διάστημα που προβλέπεται στην εθνική νομοθετική διάταξη;
            
         
      (1)  ΕΕ L 95, σ. 29.